ILTAKOULU RY

ESITYSLISTA

HALLITUKSEN KOKOUS 10/2015

Paikka:  RH K 106

Aika: 26.8.2015 klo 12.00

Paikalla:

Mikko Lampo, puheenjohtaja

Maria Lavonen, sihteeri

Merita Töttölä

Petra Kantola

Aino Kattilakoski

Jari Mäkäläinen

Sara Österberg *poistui klo 13.49.*

Ville Tynkkynen

Markus Rahja

Milla Toivanen

Matleena Moisio

Samuli Volanen

Vera Järvenreuna

1. Kokouksen avaaminen

Kokous avataan klo 12.05.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Samuli Volanen ja Markus Rahja.

1. Kokouksen esityslistan hyväksyminen

*Tulevat tapahtumat* siirretään kohdaksi 7. Lisätään kohtaan 7 *tulevat tapahtumat* kohtaan *a) Hiiriviikot* kohdaksi *xv. Kotibileet* *22.9.*

1. Ilmoitusasiat ja posti

Iltakoulu on saanut kutsun Helsingin poliittisen historian Polho-ainejärjestön 50-vuotisvuosijuhliin 17.10. Illalliskortti kustantaa 79 euroa. Pohditaan osallistumista.

1. Talous
2. taloustilanne

Iltakoulun tilillä lepää 11625,85€.

1. laskut ja korvaukset

Hiiripassit, Tamkopio 38€

Fuksi-Antin lasku 120,28€

Maksetut korvaukset:

boffaajille 30€ boffausvälineistä

Tampereen posti: 3€ kvpol maisteriopiskelijoiden kulukorvaushakemusten postitus. Maksettu Iltakoulun kortilla.

Tampereen yliopisto on maksanut kvpol maisteriopiskelijoiden matkakorvauksia 331,50 €

Valmennuskurssi: Metso-kirjastolle maksettu tilanvuokra 1580,61€,

valmennuskurssiopettajan palkat ym. kulut 1102,40€ palkka, 150,40€ verot, 321,10€ eläkemaksut.

Hyväksymättömät laskut ja korvaukset:

Markus Rahja: pääsykokeeseen osallistuneille karkkia 5,90€

Mikko Lampo: vuosijuhlien alkoholitarjoilusta tehty sähköinen ilmoitus 16€

Tampereen posti: 3€ kvpol maisteriopiskelijoiden kulukorvaushakemusten postitus. Maksettu Iltakoulun pankkikortilla.

Matleena Moisio ja Ville Rantala, pallo liikuntatapahtumiin, 2,64€

Hyväksytään kaikki kulukorvaukset.

1. kesän aikana tehdyt sähköiset päätökset:

Ville Rantala: 2,79€, Sitsiostoksia Juvenes Printiltä

Fuksi-Antin paino: 95€ + alv.

Lippu:

Applikoitu lippu Suomen lipun koossa (100cm x 163cm), jossa alla oleva Markus Rahjan hienosäätämä Iltakoulun logo 378€

Lipputanko pituudeltaan 3m, jossa koristeellinen nuppi 168€ Lippunaulat 7,2€

Kuljetus Suomeen n.100€  YHTEENSÄ: 653,2€

Minetin kanssa 150€ haalarisponsorointisopimus.

1. Tulevat tapahtumat
2. Hiiriviikot
3. 26.8. Epävirallinen hengailuiltama @Artturi

Tapahtuma alkaa klo 19, hallitus saapuu paikalle klo 20 alkaen.

1. 27.8. Tutustumissauna @Media54

Saunan vuokra on maksettu. Hallitus hoitaa esittäytymisensä klo 20.

1. 31.8. Kaupunkikierros, Kekkospileet

Salla Uusitalo ja Tuomas Koivisto hoitavat esittelykierroksen. Kekkospileitä varten on varattu TOAS Ilmari klo 15 alkaen, tapahtuma alkaa klo 18.

1. 1.9. Johtajuussymposium, jatkot @Klubi

Johtajuussymposiumiin saadaan teltta Iltakoululle, pientä ohjelmaa on kehitettävä ständille. Ehdotetaan ”yhdistä poliittinen hahmo ja tapahtuma” tms. Ständillä tarjotaan kahvia ja mahdollisesti jotain pientä syötävää. Budjetti tarjoiltaviin 20 euroa, bileneidit hoitaa tarjoilun.

1. 2.9. Johtajuussymposium, Amazing Race klo 18

Tutorparit hoitavat rastienpidon.

1. 3.9. Yliopiston avajaiset, jatkot @Pakkahuone

Lukuvuoden 2015-2016 avajaisia juhlitaan yliopiston päärakennuksessa ja sisäpihalla klo 12 alkaen. Jatkot Pakkahuoneella. Samaan aikaan järjestetään myös lukuvuoden ensimmäiset Kolmiobileet Ravintolamaailmassa.

1. 7.9. Pispalakierros

Klo 16 alkaen. Katariina Malkamäki ohjaa kierroksen. Sara Österberg on alustavasti lupautunut ohjata kierroksen englanniksi.

1. 8.9. Grillibileet

Järjestetään Rauhaniemessä. Grillibiletyöryhmä on ehdottanut paikaksi Kaupinojan saunaa. Varaus koko päiväksi maksaisi 270 euroa. Pohditaan eri vaihtoehtoja.

1. 9.9. TAMY:n kaupunkisuunnistus

Iltakoulun rasti täytyy ilmoittaa 2.9. mennessä. Tutorit ideoivat rastin ohjelman.

1. 10.9. Kollektiivinen köllintä

Klo 12 alkaen Sorsapuistossa mikäli sää antaa myöten.

1. 14.9. Pihaleikkejä @TAMKO:n sauna

Alkaen klo 17. Peleille varataan pari tuntia, jonka jälkeen siirrytään saunalle. Pihaleikkejä ideoidaan.

1. 15.9. Challenge Accepted, fuksibileet @Doris

Starttaa 18 alkaen. Palkintojenjako toteutetaan myöhemmin, mahdollisesti seuraavana päivänä. Dorikseen siirrytään sulavasti noin klo 20 alkaen.

1. 16.9. Sitsiharkat & kulttuurijuttu @TOAS Ilmari

Sitsiharkat järjestetään klo 17 alkaen, vetäjänä toimii Mari Henttinen. Sara Österberg tulee kääntämään sitsiharkat vaihtareille. Kulttuurijuttu muotoutuu myöhemmin.

1. Lukuvuoden avajaisseminaari 17.9. & Fuksisitsit 18.9.

Lukuvuoden avajaisseminaari järjestetään henkilökunnan kanssa klo 13 alkaen. Fuksisitsien päivämäärä vaihdetaan torstailta 17.9. perjantaille 18.9. avajaisseminaarin osittaisen päällekkäisyyden sekä Messukylän tuplabuukkauksen vuoksi. Sitsit järjestetään Messukylän työväentalolla klo 18 alkaen.

1. Kotibileet 22.9.

Staabin ja IK:n yhteistapahtuma, joiden teemana on kotibileet. Järjestetään Sorin saunalla klo 18 alkaen.

1. Bussirundi 24.9.

Bussirundin reitti ja kohteet ovat selviä ja bussit varattu Arpecolta. Aikatauluja täytyy hahmotella ja neuvotella baarien tarjouksista. Ilmoittautuminen järjestetään 10.9. alkaen. Tapahtuman alkamisajankohta päätetään myöhemmin.

1. Vuosijuhlat

Vuosijuhlien valmistelut ovat hyvällä mallilla. Juhlapuhuja on varmistunut, Jyrki Kataiselta on pyydetty videotervehdystä. Vastausta odotellaan. Patajätkä on varattu bändiksi. Mikko Lampo kutsuu vuosijuhlatoimikunnan koolle mahdollisesti viikolla 36 tai 37. Iltakoulun kotisivujen yläpalkkiin kootaan kaikki oleellinen info Vuosijuhlista jäsenistön nähtäväksi.

1. Valmennuskurssi

9/22 oli päässyt sisään valmennuskurssilta eli noin 41%. Sisään päässeistä 44 opiskelijasta 15 oli joko tullut kurssille tai tilannut paketin eli noin 34%. Syksyllä aloitetaan ensi vuoden valmennuskurssin valmistelut. Kurssi sai hyvää palautetta, tila oli ollut aika täynnä ja ilmeisesti tekniikkakin oli temppuillut, joten uusia paikkavaihtoehtoja täytyy miettiä. Kaiken kaikkiaan kurssi oli menestys.

1. Työelämä- ja alumnitoiminta

Osa Iltakoulun alumneista on perustanut Iltakoulusta erillisen yhdistyksen, Alumni ry:n. Idea on ns. Iltakoulun jatkumo, jolloin yhdistys hoitaisi jo valmistuneiden asioita ja yhteydenpitoa. Yhdistyksen ensimmäinen kokous/keskustelutilaisuus järjestetään näillä näkymin 25.9. Helsingissä. Alumni ry on tiedustellut Iltakoulun halukkuutta osallistua yhdistyksen rekisteröinnistä syntyneisiin kuluihin (85 euroa). Päätetään, että alumnivastaava Jari Mäkäläinen ottaa enemmän selvää Alumni ry:n toiminnasta ja toimenkuvasta, jonka jälkeen päätetään taloudellisesta tukemisesta.

Lisäksi alumneja lähestytään kuukausittaisten tervehdysten kautta.

Työelämä: Jari Mäkäläinen on luonnostellut Iltakoulun nettisivuja varten uuden työelämätekstin Helsinkiin suuntautuvalle syksyn ekskulle. Ideana on koota lista kiinnostavista vierailukohteista, ja ekskulle lähtijät saisivat äänestää kiinnostavinta vierailukohdetta.

1. Varainhankinta ja ravintolayhteistyö

Varainhankintatoimikunta on saanut Iltakoululle kesän aikana Ulkoministeriöltä 100e. Alivaltiosihteeri Hämäläinen on lupautunut kirjoittamaan Ulkoministeriön tervehdyksen syksyn ensimmäiseen Antiin.

Minettihaalarisponsori toi 150 e, Voima Oy:n vuokraama esittelypöytä Johtajuussymposiumiin 100 e.

Syyskuun alussa lähtee jäsenten aktivoitumisviesti vujusponssien suhteen sekä mainetta ja kunniaa niittänyt varainhankintatoimikunta jatkaa menestyksekästä toimintaansa.

Haalarit: Arvioitu hinta on 35-40 euroa. Haalareiden sovitus tapahtuu perjantaina kampuksen tutustumiskierroksen yhteydessä tutoreiden johdolla.

1. Koulutuspolitiikka

a.

Lokakuussa järjestetään opintoinfo.

Marraskuussa järjestetään viime vuonna suureen suosioon yltänyt Maisterimiitti.

Harjoitteluseminaari järjestetään joulukuussa.

Petra Kantola tekee yhteenvedon fuksikyselystä henkilökunnalle muun muassa fuksien aikaisemmista opinnoista yms.

Opintosuuntahaku jakoi opiskelijoita epätasaisesti. Kv politiikkaan haki 20, valtio-oppiin 10 henkilöä. Tänä vuonna kaikki hakemukset hyväksyttiin. Joustovaraa halutaan jatkossakin pitää, mutta pitkin syksyä mietitään ratkaisuja pääainevalintojen epätasaiseen jakautumiseen.

Yliopiston uutta strategiaa tehdään paraikaa, ja mahdollisuus asian kommentointiin on 31.8. saakka. Petra Kantola painottaa koulutusassistentin lobbausta. Toiveissa on painottaa muutenkin opinto-ohjausta enemmän.

1. Kansainvälisyys ja kehitysyhteistyö

27.8. järjestetään kv-järjestötori Päätalon aulassa klo 12.30-15.00, jonne pystytetään Iltakoulun ständi.

Sara Österberg ostaa tapahtumaan tarjoiltavia 10 eurolla. Hyväksytään.

Sara Österberg kertoo, että lähes kaikki kv-tutoroitavat ovat saapuneet Suomeen ja tutorointi on tähän mennessä sujunut moitteettomasti.

Politiikan tutkimuksen kv-tutoroitavia on 34 ja RES:läisiä 10 henkilöä. Keskustellaan kv-tutoroitavien koordinoimisesta, sillä Iltakoulun tutoroitavina on myös hallintotieteiden sekä kauppatieteilijöiden vaihtariopiskelijoita.

*Sara Österberg poistui klo 13.49.*

1. Liikunta

Matleena Moisio ja Ville Rantala ovat hankkineet Iltakoululle pallon Venäjältä.

Matleena Moisio perustaa Facebookiin liikuntahöntsäys/hyvinvointiryhmän. Ryhmää mainostetaan myös fukseille.

Suunnitteilla on leikkimielinen syyskuun aikana järjestettävä liikunnallinen kilpailu, jonka toteuttamiseen käytetään Heiaheia -applikaatiota.

Liikuntatapahtumia pyritään järjestämään kerran kuukaudessa; syyskuussa Viimeisen kesäillan pihaleikit, ja lokakuussa mahdollisesti seinäkiipeilyä.

1. Tiedotus ja sähköpostiuudistus

Tiedotus: Nettisivujen fuksiosuus on päivitetty ajan tasalle. Tulevat tiedossa olevat tapahtumat on lisätty nettisivujen tapahtumakalenteriin. Artturin banneri on lisätty nettisivuille.

Sähköpostiuudistus: Markus Rahja on tehnyt mainetta niitanneet sähköpostin käyttöönotto-ohjeet, jotka ovat hämmästyttäneet selkeydellään koko hallituksen. Sähköpostit ovat kaikilla hallituksen jäsenillä käytössä ja toimineet tähän mennessä moitteettomasti. Tiedote henkilökunnan jäsenille, Iltakoulun jäsenistölle sähköpostitse ja Fb-sivujen kautta sekä Tamylle sähköpostiuudistuksesta. Lisäksi lista hallituksen sähköpostiosoitteista tulee lisätä Ik:n nettisivuille. Tiedotusvastaava Samuli Volanen hoitaa.

1. Kulttuuri

Kantolippu on tilattu ja se on postitusta vaille perillä.

Kulttuurispektaakkeli saanee uuden nimen pian. Vera Järvenreuna on suunnitellut järjestävänsä rennohkon alkoholittoman tapahtuman sitsiharkkojen kylkeen, jossa yhdistellään viime vuoden poliittisen musiikin illan tapaan politiikkaa ja musiikkia, sekä muita kulttuurimuotoja.

Historiikki valmistuu syksyn mittaan ennen Vuosijuhlia.

1. Tutorointi ja ainejärjestötila

Uusia fukseja on lähestytty elokuun aikana kirjein ja soitoin. Tutorryhmät kokoontuvat vielä ennen epävirallista hengailuiltamaa varmistamaan, että kaikki on valmista fuksisyksyä varten. Aj-tila vihitään uudestaan käyttöön kesäloman jälkeen maanantaina 31.8.

1. Menneet tapahtumat
2. Ilves-eksku 14.5.

Kymmenisen henkilöä osallistui. Tapahtuma onnistui hyvin, perinnettä pyritään jatkamaan myös tulevaisuudessa.

1. Alumnitapahtuma 1.8.

1.8. järjestetty Alumnitapahtuma keräsi 70-75 osallistujaa. Alumnit vaikuttivat tyytyväisiltä monipuoliseen ohjelmaan ja mahdollisuuteen vaihtaa kuulumisia. Tavoitteena on järjestää tällaisia tapahtumia myös tulevaisuudessa, jolloin toivottavasti myös opiskelijoiden osallistuvuus paranisi.

1. Iltakoulu <3 Internationals 23.8.

Tapahtumaan saapui noin 50-60 henkilöä. Tapahtuma sujui hyvin ja Iltakoulun toiminta herätti kiinnostusta myös vaihtareiden keskuudessa. Hiiriviikkojen tapahtumista vaihtareille mainostetaan ainakin Kaupunkikierrosta, Amazing Racea, Pispalakierrosta, Grillibileita, Kollektiivista köllintää, Viimeisen kesäillan pihaleikkejä, Challenge acceptediä ja Bussirundia.

Tipsyn kanssa yhteistyökuviot ovat tapahtumien osalta työn alla.

1. Muut esille tulevat asiat

Appro: Petra Kantola on ehdottanut, että iltakoululle tilataan lippuja sitovan sähköpostiviestisitoutumisen perusteella. Tällä tavalla myös niillä, jotka eivät pääse aj-tilassa tiettynä päivänä tiettyyn aikaan järjestettävään lipunmyyntiin, olisi mahdollisuus osallistua approon. Tilaukset appron ennakkolipuista tulee tehdä viimeistään 4.9. Päätetään tilata 80 ennakkolippua Iltakoululle. Jatkopaikaksi päätetään yksimielisesti Pakkahuone.

1. Seuraavan kokouksen ajankohta

Seuraavan kokouksen ajankohta päätetään Iltakoulun Facebook-ryhmässä, mahdollisesti viikolla 37.

1. Kokouksen päättäminen

Kokous päätetään klo 14.07.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Maria Lavonen, sihteeri

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markus Rahja, pöytäkirjantarkastaja Samuli Volanen, pöytäkirjantarkastaja